એએમટીએસના વહીવટી સત્તાવાળાઓ કહે છે કે ગયા સોમવારે હડતાળિયા કર્મચારીઓ આવેદનપત્ર સુપરત કરવા આવ્યા તે વખતે જ તેમને નોકરી પર હાજર થઇ જવાનો આદેશ અપાયો હતો. શનિવાર સવારની એસ્મા હેઠળની મુદતના ૪૮ કલાક કામકાજના દિવસો જોતાં આજે સાંજે પાંચ વાગ્યે પૂરા થાય છે, જો આ કર્મચારીઓ ફરજ પર હાજર નહીં થાય તો આપોઆપ નોકરીમાંથી ઘરે બેસી જશે, જ્યારે શાસકોએ સમગ્ર હડતાળ પ્રત્યે “નરો વા કુંજરો વા” અભિગમ અપનાવ્યો છે.